Bărbat înjunghiat în piept și picior, în parcarea unui centru comercial din sectorul 2 al Capitalei. Agresorul, reținut de procurori
Un bărbat de 40 de ani a fost reținut luni de procurorii din București după ce, în urma unui conflict spontan izbucnit duminică în parcarea unui hipermarket din Sectorul 2, a înjunghiat un alt bărbat în torace și în coapsă, informează news.ro. Victima a fost transportată la spital. De asemenea, în urma altercației, a fost rănită și soția agresorului, conform Agerpres.